སྐབས་དེར་རྒྱ་གར་ཆེས་མཐོའི་ཁྲིམས་ཁང་གི་སྤྱི་ཁྱབ་ཁྲིམས་དཔོན་ཌི་པག་མི་སི་རཱ་ལགས་ཀྱིས།དབྱིན་ཇིའི་སྐབས་མཚན་མཐུན་དགའ་རོགས་ཁྲིམས་འགལ་དུ་བརྩིས་པའི་བཅའ་ཁྲིམས་དོན་ཚན་༣༧༧པ་ནི་གནས་ལུགས་དང་རྒྱུ་མཚན་ལྡན་པ་ཞིག་མིན་སྟབས།ང་ཚོས་མི་མང་ཡོངས་ལ་འདྲ་མཉམ་གྱི་ཁོར་ཡུག་བསྐྲུན་པའི་ཐོག་མི་སྒེར་གྱི་གདམ་གར་གུས་བརྩི་བྱེད་པ་ནི་རང་དབང་གི་སྙིང་པོ་ཡིན།ཞེས་བརྗོད་འདུག་ལ།རྒྱ་གར་རྒྱལ་ཡོངས་སུ་མཚན་མཐུན་དགའ་རོགས་ཀྱི་ཁྲིམས་རྩོད་པ་དང་།རྒྱབ་སྐྱོར་བ།དེ་བཞིན།མཚན་མཐུན་དགའ་རོགས་སྟོང་ཕྲག་མང་པོ་ཁྲོམ་གཞུང་དུ་ཐོན་ཏེ་གླུ་གར་ལ་རོལ་བ་དང་།ཕན་ཚུན་འཐམ་འཁྱུད་སོགས་བྱས་ནས་དགའ་མགུ་ཆེན་པོ་བྱེད་ཀྱི་ཡོད་འདུག